google/wiki40b huggingface dataset:
Emerikas Gailevičius

Biografija

Sūnus Stasys Gailevičius. Mokėsi Rietavo muzikos mokykloje, Varšuvos muzikos instituto kontraboso, kapelmeisterių, kompozicijos klasėse, Maskvos konservatorijos S. Tanejevo kompozicijos klasėje.
Griežė kariniame orkestre Rygoje, Zimino operos teatre Maskvoje. Nuo 1920 m. Valstybės teatro kontrabosininkas, koncertmeisteris, nuo 1922 m. prie Švč. Trejybės bažnyčios veikusios Šv. Cecilijos muzikos mokyklos mokytojas ir vedėjas, nuo 1929 m. ir Kauno karo muziejaus orkestro kapelmeisteris. 1925–1933 m. Kauno muzikos mokyklos, nuo 1933 m. Kauno konservatorijos klarneto ir kontraboso, nuo 1934 m. ir kapelmeisterių klasės vedėjas. Nuo 1944 m. gyveno Vokietijoje.

Kūryba

Sukūrė kantatą „Darius ir Girėnas“ (išl. 1938 m.), intermezzo simfoniniam orkestrui „Vestuvinė eisena“, maršų, fantazijų, parafrazių pučiamųjų ir simfoniniams orkestrams, chorų, dainų. Rinko ir harmonizavo liaudies dainas. Instrumentavo J. Žilevičiaus simfoniją (1922 m.), Č. Sasnausko „Requiem“ (1936 m.), J. Naujalio simfoninę poemą „Ruduo“ (1930 m.) ir kitus šio kompozitoriaus kūrinius, V. Kudirkos „Tautišką giesmę“.
Mokiniai: Povilas Bekeris, Juozas Gaudrimas, Klemensas Griauzdė, Bronius Jonušas.
Baltarusijos nacionalinė biblioteka

Baltarusijos nacionalinė biblioteka (balt. Нацыянальная бібліятэка Беларусі, rus. Национальная библиотека Беларуси) – įkurta 1922 m. rugsėjo 15 d. Minske, Baltarusijoje. Tai trečia pasaulyje biblioteka pagal turimą rusų kalba parašytų knygų skaičių.

Veikla

2006 m. biblioteka buvo atnaujinta. Šiuo metu bibliotekoje saugoma apie 8 600 000 rašytinių šaltinių. Baltarusijos nacionalinėje bibliotekoje yra 77 000 pastovių lankytojų. Per dieną joje apsilanko vidutiniškai 2200 lankytojų.

Pastatas

23 aukštų pastatas yra 73,6 metrų aukščio ir sveria apie 115 000 tonų, neskaičiuojant knygų ir įrangos. 2012 m. britų leidinys The Daily Telegraph bibliotekos pastatą įtraukė į negražiausių pasaulio statinių sąrašą.
Linas Cicėnas

Linas Cicėnas (g. 1967 m. Tauragėje) – Lietuvos tapytojas, dailininkas.

Biografija

Nuo 1982 iki 1986 m. Vilniaus statybos technikume studijavo architektūrą, nuo 1990 iki 1995 m. – Vilniaus dailės akademijoje (VDA) Scenografijos katedroje.
Daugelio parodų dalyvis Lietuvoje, Rusijoje, Japonijoje, Čekijoje, Olandijoje, Lenkijoje, Vokietijoje, Prancūzijoje, Švedijoje, Danijoje ir kitose šalyse.
Daujočiai (Šiauliai)

Aplinkinės gyvenvietės

GRUZDŽIAI – 4,8 km 
 Jauneikiškės – 2,3 km
Dimšiai – 3,2 km
Valdomai – 2,5 km
Apušėliai – 7,8 km
Gavėnaičiai – 7 km
Aukštuoliai – 4 km
Aukštrakiai – 6,3 km 
 ŠIAULIAI – 15 km
Račiai – 2 km
1492: Conquest of Paradise

Populiarumas

Kurdamas albumo melodijas Vangelis bendradarbiavo su flamenko gitaristais, smuikininkais, mandolinos, fleitos specialistais. Vokalines dalis atlieka Anglijos kamerinis choras.
Ypač didelio populiarumo susilaukė albumo melodija Conquest of Paradise. Tai herojiška melodija, kurioje skamba Vangelio panaudota pseudolotynų kalba. Conquest of Paradise naudota įvairiose televizijos laidose, sporto renginiuose.
Albumas 1492: Conquest of Paradise užėmė pirmas vietas daugelio Europos šalių populiariausių dainų sąrašuose.
Adomas Žemelis

Biografija

Gyveno ir tarnavo Skuode. 1944 m. pab. pasitraukė į mišką, tapo LLA organizacijos nariu. Vienas iš Kretingos apskrities partizanų junginio – Kardo rinktinės kūrėjų, nuo 1945 m. lapkričio 15 d. rinktinės štabo raštvedys, nuo 1946 m. sausio 30 d. – štabo stovyklos komendanto pavaduotojas, nuo 1946 m. kovo mėn. – štabo sekretorius, vėliau – Skirmanto (Skuodo) kuopos vadas.
Žuvo 1948 m. rugpjūčio 14 d. Barzdžių Medsėdžių kaime (Salantų vls., Kretingos apskr.), per susišaudymą su MGB vidaus kariuomenės 24-ojo šaulių pulko kareiviais ir Salantų stribais, apsuptas su trimis partizanais slapto sovietų saugumo informatoriaus Žaibo sodyboje. 
Vardas įamžintas 2018 m. Barzdžių Medsėdžiuose pastatytame tipiniame atminimo ženkle.
Cechovikas

Cechovikas (rus. Цеховик) – pogrindinis TSRS verslininkas.
Pogrindžio fenomenas yra toks, kad nei organizuoti nelegalią gamyklą, nei pardavinėti produkciją buvo neįmanoma. Todėl cechovikai rado išeitį: oficialios valstybinės struktūros bazėje jie gamino produkciją ir oficiali struktūra oficialiai ar neoficialiai ją pardavinėjo. Tokia struktūra, kurioje viskas buvo nelegalu, būdavo labai greitai atskleidžiama valstybinių organų (tai atlikdavo Skyrius kovai su socialistinės nuosavybės grobstymais rus. Отдел по борьбе с хищениями социалистической собственности). Pinigai būdavo uždirbami klastojant nurašymo aktus apie faktiškai tinkamų medžiagų ar geros produkcijos sunaikinimą ir daug kitų būdų. Pogrindiniai biznieriai, „baltosios apykaklės“, gamyklose sukurdavo neapskaitytas materialines vertybes, kurios paskui virsdavo neapskaityta produkcija ir ją pardavinėdavo per valstybines organizacijas. Papildomą produkciją dažniausiai gamino tos pačios gamyklos darbininkai net nežinodami, kad gamina neapskaitytą produkciją.
Cechoviku priimta vadinti asmenis, kurie organizavo komercines struktūras. Vienažingsniai veiksmai, tokie, kaip nemotyvuotas nurašymas, išnešimas iš gamyklos buvo baudžiami pagal kitą straipsnį.
Paradoksalu tai, kad gamykloms įvykdyti oficialias normas ir laikytis taisyklių juridiškai buvo neįmanoma, o ekonomiškai neapsimokėjo. Cechovikų darbas tampriai siejosi su barterio supratimu ir t. t. Gamykloms buvo sunku gauti pakankamą kiekį resursų ir įvykdyti planus, kartais – ir oficialiai parduoti produkciją.
Subačiaus Šv. Pranciškaus Asyžiečio bažnyčia

Istorija

Iš Subačiaus miestelio parapijos kunigo Pr. Kazlausko palikimo bažnyčios statybai vyskupas paskyrė 10 000 litų. Nupirktas 2,5 ha žemės sklypas. 1940 m. pradžioje būsimos bažnyčios rektoriumi paskirtas kunigas Povilas Mikalajūnas (1943 m. palaidotas šventoriuje). Pastatyta medinė bažnyčia 1940 m. spalio 6 d. pašventinta. 1941 m. sausio 9 d. įsteigta parapija. Prie jos iš Subačiaus miestelio parapijos priskirtos 28 gyvenvietės. Po Antrojo pasaulinio karo nusavinta ūkiniams pastatams suvežta medžiaga.

Architektūra

Bažnyčia kryžminio plano, vienabokštė, 24 m ilgio, karkasinės konstrukcijos. Turi 3 altorius. Yra 2 zakristijos. Šventoriaus tvora medinių statinių.
Rita Samienė

Biografija

1985 m. baigė Kauno medicinos institutą, gydytoja oftalmologė. Ritos Samienės IĮ, UAB „Mažeikių optika“ akių ligų gydytoja.
Tėvynės sąjungos narė. 1997–2000 m., 2004–2007 m., 2007–2011 m. ir nuo 2011 m. Joniškio rajono savivaldybės tarybos narė. 
Sutuoktinis Gintautas, vaikai Unė, Indrė.
Skarinys

Etimologija

Skarinis, taip pat skarinys, skaročius (brus. скарач) yra vienas iš lituanizmų dabartinėje baltarusių kalboje, reiškiantis rankšluostį indams.
Veno diagrama

Venno diagramos iliustruoja matematinius arba loginius ryšius tarp skirtingų objektų ar grupių.
Šios diagramos susideda iš apskritimų, kertančių arba esančių vienas kitame.
Venno diagramą sukūrė ir savo vardu pavadino britų filosofas ir matematikas Džonas Vennas (John Venn), gyvenęs 1834-1923 m. Ji buvo pristatyta 1881 m. Kembridže, kur Džonas Vennas mokėsi ir praleido didžiąją dalį savo gyvenimo, yra vitražinis langas, kuriame pavaizduota Venno diagrama.
Linux Mint

Populiarumas

Tarnybos DistroWatch, kuri reitinguoja įvairių Linux ir BSD platinamųjų paketų populiarumą, duomenimis, surinktais pagal kasdienius įvairių platinamųjų paketų puslapių paspaudimus, Linux Mint yra 1-oje vietoje.
Liepos 29

Šventės

(kol kas neįvestos)

Vardadieniai

Beatričė – Mantvydas – Mantvydė – Morta

Įvykiai

(kol kas nėra)
Brahmanda

Brahmanda (skr. ब्रह्माण्ड = brahmāṇḍa – 'Brahmos kiaušinis > visata') – senovės indų kosmologijoje – Brahmos visata, atsiradusi iš kosminio kiaušinio, plūduriavusio pirmykščiuose vandenyse. Brahma auksinio gemalo (hiranjagarbha) pavidalu kiaušinyje praleidęs metus, tada mintimis jį perskėlė perpus ir iš jo išėjo.
Brahmanda plačiausiai aprašyta Brahmanda Puranoje.
Kaltinėnai

Pavadinimo kilmė

Miestelio vardas yra senas, todėl jo kilmę sunku atsekti. Manoma, kad jis galėjęs kilti nuo asmenvardžio (pvz., pavardės Kaltėns, Kaltinas, Kaltenis, Kaltienius ir kt.).

Tautos prisikėlimo kryžius

1990 m. vietiniam Kaltinėnų bažnyčios klebonui Petrui Linkevičiui inicijuojant pastatytas baltas Tautos prisikėlimo kryžius, kuris yra aukščiausias kryžius Lietuvoje. Kryžiaus aukštis 20 metrų (autorius – kaunietis menininkas Juozas Rupšys). Kryžius simbolizuoja 1990 m. tautos prisikėlimą, tuo pačiu tai paskutinė Kryžiaus kelio iš unikalių stacijų, kurios iškaltos įvairių Lietuvos menininkų iš akmens dalis.

Žymūs žmonės

Netoli Kaltinėnų, Kutalių kaime, gimė ir užaugo Lietuvos prezidentas (1920–1926 m.) Aleksandras Stulginskis. Kaltinėnų kapinėse ilsisi rašytojo Dionizo Poškos (1764–1830) palaikai, ant kapo – granitinis obeliskas su lietuvišku ir lenkišku tekstu. Kaltinėnuose 1904 m. sausio 8 d. gimė vargonininkas, dainininkas, muzikos mokytojas ir chorvedys Bronius Jakubauskas.
Kaltinėnai buvo viena lankomiausių kunigaikščio Gedimino vietų.
Jonas Rževuskis

Biografija

Mykolo Juozapo Rževuskio sūnus, Pranciškus ir Kazimiero brolis.
Už nuopelnus buvo apdovanotas Baltojo erelio ordinu 1758 metais Vašuvoje. 
Buvo pasiuntiniu nuo Livsko žemės į 1758 metų seimą.
Vidžemė

Istorija

1600 m. į Vidžemę įsiveržė švedai, kurie po Respublikos karo su Švedija dėl Livonijos 1629 m. perėmė regioną į savo valdžią.

Gamta ir turizmas

Vidžemės regioną apibūdina išraiškingi gamtos objektai: Gauja – ilgiausia Latvijos upė (460 km), Gaizinkalnis – aukščiausias Latvijos kalnas (311,6 m virš jūros lygio), Gutmanio ola – didžiausia Latvijos ola (500 m³, 10 m aukščio, 12 m pločio, 18,8 m gylio). Vidžemėje Baltijos jūros pakrantės peizažą praturtina smiltainio uolos Mantiniuose, akmeningos įlankėlės Vitrupėje ir smėlėtieji Jūrmalos ir Saulkrastų paplūdimiai.
Šalyje vandens turistus vilioja vingiuotoji Gauja. Žygiams vienam ar kartu su šeima labai tinkama yra Gaujos senvagė. Žymus gamtos turizmo objektas yra Gaujos nacionalinis parkas, pirmasis nacionalinis parkas Latvijoje. Senovės latvių piliakalniai, viduramžių pilys, smiltainio olos, skulptūrų sodas yra vaizdingose kalvose prie Gaujos upės. Įspūdinga didžioji liepa primena romantišką Turaidos Rožės legendą. Sportiško gyvenimo būdo šalininkam patinka gerai įtaisytos slidinėjimo trasos, bobslėjaus ir rogučių trasa Siguldoje.
Amatos upės krantai stebina smiltainio atodangomis – Zvartės uola Amatos senvagėje yra viena iš aukščiausių smiltainio atodangų Latvijoje. Ėrglių uolos yra didžiausios uolos Gaujos krante. Senieji Hanzos sąjungos miestai Valmiera, Cėsys ir Limbažiai siūlo apžiūrėti didelį architektūros ir kultūros paminklų rinkinį. Cėsių Livonijos ordino viduramžių pilies griuvėsiuose vyksta kasmetiniai klasikinės muzikos festivaliai.
Vienintelė Latvijos siaurojo geležinkelio linija Gulbenė-Alūksnė yra unikalus, vis dar funkcionuojantis technikos istorijos paminklas.
Cwmbran Celtic FC

Istorija

Klubas įsikūrė 1925 m. Žaisdavo regioninėse pirmenybėse. Pastaruoju metu iškopė į antros pakopos pirmenybes.
Dmitrijus Levickis

Biografija

1758–1762 m. mokėsi ir dirbo su A. Antropovu Sankt Peterburge, 1762–1763 m. Maskvoje. Išgarsėjo po 1770 m. parodos Peterburgo dailės akademijoje. 1771–1788 m. dėstė akademijoje, nuo 1771 m. jos narys.

Kūryba

Ankstyviesiems portretams būdinga baroko stilistika („A. Kokorinovo portretas“ 1769 m., „P. Demidovo portretas“ 1773 m.). Brandžiojo kūrybos laikotarpio portretai paveikti klasicizmo estetikos (serija „Smolno instituto auklėtinių portretai“ 1772–1776 m., „D. Didro portretas“ 1773 m., „Jekaterina II – įstatymų leidėja Teisingumo deivės šventykloje“ 1783 m.). Vėlyviesiems kūriniams būdingas sentimentalumas, kameriškumas („N. Lvovo portretas“ 1789 m.).
Jo kūryba padarė įtaką V. Borovikovskio, P. Sokolovo, I. Miropolskio kūrybai.
Tranosas

Istorija

Miesto teisės Tranosui buvo suteiktos 1919 m.
Vilniaus gynybinės sienos bastėja

Vilniaus gynybinės sienos bastėja pastatyta pirmoje XVII a. pusėje.

Bastėjos reikšmė

Ilgainiui bastėjos reikšmė gynybai sumenko. Carinės administracijos pastangomis XIX a. pradžioje buvo nugriauti beveik visi miesto gynybiniai įtvirtinimai, bastėjos teritorija paversta miesto šiukšlynu, grioviai ir mūrai užpilti. Tik 1966 metais buvo pradėti bastėjos tyrimai ir atkūrimo darbai: atstatytas bokštas, restauruotas patrankų patalpos vidus ir juos jungiantis tunelis. 1987 metais bastėjoje atidarytas muziejus, kuriame eksponuojama ginkluotė nuo XV a. iki XIX a.: akmeniniai patrankų sviediniai, senosios patrankos ir raitelių šarvai.
FK Bolat Temirtau

Istorija

Klubas įkurtas 1966 m.
Žarėnų valsčius

Žarėnų valsčius buvo Žemaitijoje. Centras – Žarėnai.
Aromaterapija

Aromaterapija – alternatyviosios medicinos kryptis, kuomet gydoma eteriniais aliejais ir kitomis aromatinėmis medžiagomis.
Teigiama, kad aromate esančios cheminės medžiagos veikia žmogaus nervų sistemą, mažina stresą, įtampą, depresiją (nors tik dalyje aromatinių medžiagų nustatytas potencialus teigiamas poveikis sveikatai). Aromaterapija taip pat dažnai naudojama fiziškai ir psichologiškai atsipalaiduoti, estetiškam aplinkos kvapui sukurti, kaip afrodiziakas.
Aromaterpijai naudojami eteriniai aliejai, absoliutai, fitoncidai, infuzijos. Aromatinės medžiagos dažniausiai skleidžiamos ore (smilkalai, aromatinės žvakės, kvepalai) arba aromatinių vonių, masažo metu, kompresais. Kartais naudojamos tiesioginės inhaliacijos ar aromatiniai gėrimai.
Darsūniškio kapinių koplyčia

Istorija

1818 m. sudegė medinė Darsūniškio bažnyčia. Vietoj sudegusios bažnyčios klebono Antano Mendzigurskio (~1752–1828) rūpesčiu pamaldų laikymui buvo pastatyta pašiūrė, kurioje buvo įrengtas vienas altorius. Greta stovėjo ant keturių stulpų įrengta varpinė gontų stogu ir geležiniu kryžiumi viršuje. 1848–1855 m. iškilo naujoji, mūrinė bažnyčia. Plečiantis kapinėms, jose buvo pastatyta koplyčia.
Po 1944 m. buvo atstatoma per karą artilerijos sviedinių apgriauta bažnyčia. Kol šventoriaus šiaurės rytiniame krašte buvo statoma laikina medinė koplyčia, pamaldos laikytos kapinių koplyčioje. Šventoriaus koplyčia buvo pašventinta Švč. Panelės Marijos Žolinės ir Šv. Teresės nuo Kūdikėlio Jėzaus titulu.
Sovietmečiu kapinių koplyčia nebuvo naudojama, stovėjo uždaryta, ilgainiui tapo avarinės būklės. Ilgamečio parapijos klebono Prano Genevičiaus (1923–2003) rūpesčiu ji buvo išsaugota, nes vietos valdžia avarinį statinį ketino nugriauti. Apie 1972 m. buvo sutvirtinti koplyčios pamatai, jos stogo gontų danga pakeista šiferiu ant tų pačių konstrukcijų.
2001–2004 m. Darsūniškio klebono ir žmonių iniciatyva surinkus lėšas, koplyčia buvo remontuojama. Padedant parapijai įrengta ir papuošta atnaujintu altorėliu, švč. Marijos skulptūra. Stogo kraiguose iškelti nauji kryžiai. Darsūniškio bažnyčioje stovėjęs klebono iš kitos parapijos atsivežtas drožinėtas kryžius buvo jo valia dovanotas koplyčiai, todėl 2005 m. su iškilminga procesija perneštas į atnaujintą koplyčią.

Architektūra

Koplyčia stačiakampio plano, su apside, priekiniu fasadu orientuota į pietvakarius. Sienų angos (langai, durys) stačiakampės, fasadai apkalti lentomis. Stogas dvišlaitis, dengtas skardos lakštais, kraigo galuose įrengti kryžiai. Vidus iškaltas dailylentėmis, išlietos betoninės grindys.
Vektorinė erdvė

Vektorinė erdvė arba tiesinė erdvė yra vektorių aibė su joje apibrėžtomis sudėties ir daugybos iš skaliarinio dydžio operacijomis, tenkinančiomis tam tikras, žemiau išvardintas aksiomas.
Vektorinės erdvės yra pagrindiniai tiesinės algebros studijų objektai, naudojami matematikoje, moksle ir inžinerijoje.
Pačios paprasčiausios vektorinės erdvės yra dvimatės arba trimatės Euklido erdvės. Šiose erdvėse vektoriai aprašomi skaičių poromis arba trejetais ir dažnai apibūdinami kaip geometriniai vektoriai, su dydžiu ir kryptimi, vaizduojami kaip strėlės. Šie vektoriai gali būti sudedami naudojant lygiagretainio taisyklę (vektorių sudėtis) arba dauginami iš sveikų skaičių. Šių operacijų metu geometrinių vektorių elgsena pasiūlo vektorių elgsenos modelį daug abstraktesnėse vektorių erdvėse, kurioms nėra būtina turėti geometrinę interpretaciją. Pavyzdžiui, (realūs) polinomai suformuoja vektorinę erdvę.
Unalaška (kolonija)

Istorija

Unalaskos salą 1741 m. atrado Vitus Beringas. Iki XVIII a. antros pusės Unalaskos ir Amaknako salose gyveno tik aleutai. Neoficialia Unalaškos gyvenvietės pradžia laikoma 1759 m. rugpjūčio 1 d., kai saloje išsilaipino rusų keliautojas ir prekeivis kailiais Stepanas Glotovas.
1763 m. saloje kilo konfliktas tarp rusų medžiotojų ir vietinių gyventojų. Aleutai sunaikino 4 Rusijos prekybinius laivus (pirklių Kulkovų „Šv. Joanas“ ir „Šventieji Zacharijus ir Jelizaveta“, Trapeznikovo kompanijos galiotus „Šv. Nikolajus“ ir „Šventoji Trejybė“). Buvo nukauti 162 medžiotojai. Po metų laivo „Šventieji Petras ir Pavelas“ kapitonas Ivanas Solovjovas aptiko saloje sunaikintos rusų artelės pėdsakus. 1765 m. birželį prie Solovjovo prisijungė Korovinas su sunaikintos „Šventos Trejybės“ įgulos likučiais. Bendromis jėgomis jie surengė baudžiamąjį reidą, kuriame buvo išžudyta daugiau kaip 5 tūkstančiai aleutų.
1768 m. Unalaška tapo pagrindiniu Rusijos uostu regione, per jį vyko didžioji dalis prekybos kailiais. 1772 m. Solovjovas vadinamajame „Olandų uoste“ (angl. Dutch harbor) įkūrė pastovią rusų gyvenvietę. 1778 m. gyvenvietę aplankė Džeimso Kuko ekspedicija, kurią sudarė laivai „Resolution“ ir „Discovery“. Unalaškoje su Kuku susitiko rusų pirklys ir jūrų tyrinėtojas Gerasimas Izmailovas ir padovanojo jam vietinių jūrų žemėlapį.
1796 m. buvo įkurta Rusijos Amerikos kompanija, o Unalaška tapo jos pagrindine baze.

1825 m. buvo pastatyta rusų stačiatikių Viešpaties Paėmimo Dangun cerkvė. Parapijos įkūrėjas Inokentijus Venjaminovas, padedamas vietinių gyventojų, sukūrė pirmą aleutų abėcėlę ir išvertė į aleutų kalbą Bibliją. Tuo metu saloje gyveno apie 1000 žmonių, iš kurių ne daugiau kaip 300 buvo aleutai. 1836 m. saloje prasidėjo tymų, vėjaraupių ir kokliušo epidemija, nuo kurios išmirė daug vietinių gyventojų.
1867 m. miestas kartu su visa rusų kolonija buvo parduotas JAV. Rusijos Amerikos kompanija užsidarė, jos vietą Unalaškoje užėmė Aliaskos komercinė kompanija. Angliškai miestas imtas vadinti Unalaska.
Birutė Strolienė

Biografija

Tėvas Juozas Damijonaitis buvo žymus kalbininkas. Pradžios mokyklą lankė Lenkijoje. Nuo 1918 m. šeima gyveno Kaune. 1925 m. baigė Kauno „Aušros“ gimnaziją, įstojo į Lietuvos universiteto Teisės fakultetą ir išklausė jame dėstytą kursą. Besimokydama gimnazijoje, įstojo į Kauno valstybinę muzikos mokyklą. 1933 m. baigė profesoriaus Vladimiro Ružickio fortepijono klasę. Paryžiuje susipažino su keramiku Liudviku Stroliu, ten studijavusiu dailę. 1934 m. jie susituokė.
1941–1944 m. dirbo fortepijono muzikos mokytoja Meno reikalų valdybos Kauno muzikos kursuose. 1944–1949 m. Kauno konservatorijoje dėstė privalomąjį fortepijono kursą. 1944–1970 m. dėstė specialųjį fortepijono kursą J. Gruodžio muzikos mokykloje.
Nuo 1949 m. pradėjo dirbti Kauno dešimtmetėje mokykloje (dab. Juozo Naujalio muzikos gimnazija). Iki 1986 m. dėstė specialųjį fortepijoną, nuo 1950 m. direktoriaus Aleksandro Bogdano paskirta iki 1985 m. vadovavo spec. fortepijono skyriui. 1960 m. suteiktas Lietuvos nusipelniusios mokytojos vardas.
B. Strolienės mokiniai – žinomi menininkai, pianistai, pedagogai: Saulius Sondeckis, Balys Vaitkus, Albinas Petrauskas, Julius Andrejevas, Marija, Aldona, Halina Radvilaitės ir kt.
1997 m. apdovanota LDK Gedimino Ordino 1-ojo laipsnio medaliu.
385-asis NKVD šaulių pulkas

385-asis NKVD šaulių pulkas – NKVD kariuomenės dalinys, pradėjęs veikti po II pasaulinio karo. 1945 m. šis pulkas kartu su 62-ąja NKVD šaulių divizija buvo pasiųsti į Liublino ir Balstogės vaivadijas sunaikinti Armijos Krajovos dalinius. Šis pulkas dalyvavo Augustavo gaudynėse, kurių metu buvo nužudyti 600 vietinių gyventojų ir pogrindžio kovotojų. Pulko vadas buvo Klimanovas.
Atskyris

Atskyris – kokios nors specialybės (dažniausiai – sporto) kvalifikacijos laipsnis. Hierarchijos sistema sportininkų (žaidėjų) lygiui ir jų pajėgumui įvertinti nustato sporto vardus ir šiuos atskyrius: I, II, III, IV atskyriai, rečiau – taip pat ir V ar VI atskyriai. Žemiausią pakopą užimantys sportininkai būna be atskyrio iki jis jiems yra suteikiamas. Klasifikacinės normos (normatyvai) atskyriams įvykdyti yra nustatytos sporto federacijų arba yra nustatomos varžybose (turnyruose). Atskyrius suteikia miestų, rajonų apskričių sporto skyriai, klubai, sporto mokyklos, taip pat nacionalinės sporto sąjungos (pvz., Lietuvoje – Šaudymo sporto sąjungos generalinis sekretorius, gavęs varžybų protokolus, suteikia atskyrius nuo III iki I).
Zabžas

Istorija

Zabžas šaltiniuose minimas nuo 1305 m.
1915–1945 m., vokiečiams valdant Sileziją, vadintas Aukštutinės Silezijos Hindenburgu (Hindenburg in Oberschlesien).
OSP Lechia Gdańsk

Istorija

1995–1996 m. klubas buvo prisijungęs prie Olimpia Poznan klubo.
Clydebank FC

Istorija

Klubas įkurtas 1965 m.
Klubas išformuotas 2002 m.
Centrinis stadionas (Pavlodaras)

Istorija

Atidarytas 1947 m. Sovietmečiu vadinosi „Traktoriaus“ stadionu.
Talpina 11 828 žiūrovų. 
Renovuotas 2001 ir 2007 m. Atitinka UEFA keliamus reikalavimus.
Namų rungtynes žaidžia Pavlodaro „Irtyš“.
Kontuzija

Kontuzija (lot. contusio 'sumušimas') - kūno arba organų pažeidimas, nepažeidus odos ar gleivinės, kurį sukelia mechaninė trauma ar stiprus organizmo pritrenkimas oro smūgiu.
Plaučių kontuzija – tai traumos metu pažeistos plaučių kraujagyslės, kraujosrūvos parenchimoje bei alveolėse, sumažėjęs plaučių paslankumas, padidėjusi nuosrūvio frakcija.
Rugsėjo 10

Šventės

Tarptautinė geležinkeliečių diena. Prieš 1295 metus buvo paleista pirmoji medinė platforma maršrutu Klaipėda – Koliadichy

Vardadieniai

Dionyzas – Konstancija – Mikalojus – Salvijus – Tautgirdas – Girmintė – Kostė
Vilties spaustuvė

Viltis – akcinė spaudos bendrovė ir spaustuvė, veikusi 1935–1940 m. Kaune.

Istorija

Įsteigė Lietuvių tautininkų sąjunga ir „Pažangos“ bendrovė. 1937 m. įsigijo didžiausią Lietuvoje rotacinę mašiną ir iš karto galėjo spausdinti keturiomis spalvomis 16 psl. laikraštį 36 000 egzempliorių per valandą. Dirbo 3 pamainomis per parą, turėjo 7 intertipus, vienintelį Lietuvoje plieno graviūros kabinetą, didelę knygrišyklą. 1940 m. birželio mėn. nacionalizuota ir prijungta prie „Spindulio“ bendrovės.